Diari Oficial de la Generalitat Valenciana


Sumari del DOGV 4603, del 07-10-2003 (2003/10601)

Informació pública de la suspensió de l'atorgament de llicències de parcel·lació de terrenys, edificació, activitats qualificades, demolició, i tala d'arbres, així com d'acords aprovatoris de programa en l'àmbit del sector del sòl urbanitzable UZO-1 Els Plàtans del Pla General de Petrer.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10109


Organisme emissor
:   Ajuntament de Petrer

Tipus de document
:   Anunci

Informació pública de la suspensió de l'atorgament de llicències de parcel·lació de terrenys, edificació, activitats qualificades, demolició, i tala d'arbres, així com d'acords aprovatoris de programa en l'àmbit del sector del sòl urbanitzable UZO-1 Els Plàtans del Pla General de Petrer. [2003/M10692]
  
En aplicació del que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte que l'Ajuntament en Ple, en sessió celebrada el dia 25 de setembre de 2003, va adoptar acord de suspensió potestativa de llicències i programes en el sector UZO-1 Els Plàtans, per a l'estudi de declaració d'àrea protecció arqueològica en el dit sector; que en la seua part dispositiva diu:
  
«Primer. Suspendre l'atorgament de llicències de parcel·lació de terrenys, edificació, activitats qualificades, demolició, i tala d'arbres, així com d'acords aprovatoris de programa en l'àmbit del sector del sòl urbanitzable UZO-1 Els Plàtans del Pla General de Petrer, per a estudiar una nova ordenació per la incidència de la protecció arqueològica.
  
Segon. Aquesta suspensió potestativa tindrà el termini màxim d'un any, a comptar des de la publicació de l'acord en el Diari Oficial de la Generalitat Valenciana, sense perjuí del termini de suspensió automàtica que comporta la resolució, per la qual cosa es convoca el període d'informació pública de la nova ordenació, si és procedent.
  
Tercer. Ordenar la interrupció del procediment d'atorgament de llicències i d'acords aprovatoris de programes, presentats amb anterioritat a la publicació d'aquest acord, cas d'existir.»
  
El que li trasllade perquè en prenga coneixement, advertint-li que contra la present resolució, que és definitiva en via administrativa, pot interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des del dia següent al dia en què se li notifique, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta, entenent-lo desestimat a falta de resolució i notificació expressa en el termini d'un mes des de la seua interposició. Sense que per a la interposició d'aquest recurs jurisdiccional córrega termini el mes d'agost. Considerar prorrogables al dia següent hàbil els terminis marcats en expedients de tramitació municipal quan l'últim dia recaiguera en dissabte.
  
Tot això, sense perjuí de poder utilitzar altres mitjans d'impugnació si ho estima convenient, i d'allò previst respecte a la competència territorial dels jutjats i tribunals d'aquest orde que estableix l'article 14 de la Llei 29/1998, de 13 de juliol.